Tħabbret il-mewt ta' Willie Garson, l-attur li żgur se jibqa' famuż għall-karattru fis-serje Sex and the City bħala Stanford Blatch. Huwa miet fl-età ta' 57 sena. Il-mewt tiegħu tħabbret minn ibnu, iżda sa issa ħadd minn qrabatu għadu ma ta dettalji tal-kawża tal-mewt ta' Garson. L-attur twieled fi New Jersey fl-1964, fejn f'żgħożitu għamel kors fl-istudji teatrali. Kienu bosta atturi minn kull rokna tad-dinja li sellmu l-memojra ta' Garson u li anke ddeskrivewh bħala persuna ċajtiera kemm fuq it-televiżjoni u anke bħala karattru ta' vera.